en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml ml ml en en ml en ml nl ml fr ml nb ml en ml nl ml nl ml nb ml en ml en ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഫ്രാന്‍സിന്റെ ദുഃഖം ലോകമാകെ അലയടിക്കുന്നു. അമ്പതുകൊല്ലത്തിനിടയിലെ ഏറ്റവും കൊടിയ മനുഷ്യക്കുരുതിക്ക് ഫ്രാന്‍സിന്റെ മണ്ണ് സാക്ഷ്യം വഹിച്ചപ്പോള്‍ ഫ്രഞ്ച് പ്രസിഡന്റ് ഫ്രാങ്കോയിസ് ഹൊളാന്‍ഡെയുടെ നേതൃത്വത്തില്‍ രാജ്യം വെള്ളിയാഴ്ച ആചരിച്ച ഒരു മിനിറ്റുനേരത്തെ ദുഃഖാചരണം ആഗോള വേദനയായി മാറി. മഹാനഗരങ്ങളിലൊക്കെ പതിനായിരങ്ങള്‍ അണിചേര്‍ന്നപ്പോള്‍ അത് ഐക്യദാര്‍ഢ്യമായി; പത്രസ്വാതന്ത്ര്യത്തോടുള്ള ഐക്യദാര്‍ഢ്യം. പതാക പകുതി താഴ്ത്തിക്കെട്ടി ഫ്രാന്‍സ് ആദരാഞ്ജലി അര്‍പ്പിച്ചു.
ഫ്രാന്‍സിന്റെ തലസ്ഥാനമായ പാരീസിലെ പ്രസിദ്ധമായ 'ചാര്‍ളി ഹെബ്‌ദോ' വാരികയുടെ ആസ്ഥാന മന്ദിരം ആക്രമിച്ച തീവ്രവാദികള്‍ പന്ത്രണ്ടു പേരെയാണ് അരുംകൊല ചെയ്തത്. പത്രപ്രവര്‍ത്തകര്‍ ഉള്‍പ്പെടെ പത്രം ഓഫീസിലെ  ഒന്‍പതു പേര്‍, ഒരു സന്ദര്‍ശകന്‍, രണ്ടു പൊലീസ് ഓഫീസര്‍മാര്‍ എന്നിങ്ങനെയാണ് കൊല്ലപ്പെട്ടവരുടെ പട്ടിക.  മുഖ്യപത്രാധിപര്‍ ഉള്‍പ്പെടെ ഫ്രാന്‍സിലെ വിഖ്യാതരായ നാല് കാര്‍ട്ടൂണിസ്റ്റുകള്‍ വെടിയേറ്റു മരിച്ചവരില്‍പ്പെടും. ചാര്‍ളി ഹെബ്‌ദോ ആക്ഷേപഹാസ്യ വാരികയാണ്. പ്രസിദ്ധ കാര്‍ട്ടണിസ്റ്റുകളുടെ വരകളാല്‍ സമ്പന്നമായ വാരിക. ജനുവരി ഏഴ് ബുധനാഴ്ചയായിരുന്നു ലോകത്തെ നടുക്കിയ ആ ആക്രമണം. പ്രവാചകന്‍ മൊഹമ്മദിനെ നന്ദിക്കുന്നതായി പറയപ്പെടുന്ന കാര്‍ട്ടൂണ്‍ പ്രസിദ്ധീകരിച്ചതിലുള്ള പകപോക്കലായിരുന്നു ആക്രമണം.
മാധ്യമ സ്ഥാപനത്തില്‍ കടന്നുകയറിയ മൂന്നു മുഖമൂടിധാരികള്‍ ''അല്ലാഹു അക്ബര്‍'', ''പ്രവാചകന്‍ പ്രതികാരം ചെയ്തു'' എന്ന മുദ്രാവാക്യങ്ങള്‍ ഉയര്‍ത്തി  എകെ-47 തോക്കികൊണ്ടു നിരന്തരം വെടിവയ്ക്കുകയായിരുന്നു. വാരന്ത പത്രാധിപസമിതിയോഗം നടന്നുകൊണ്ടിരിക്കുമ്പോഴാണ് മുഖംമൂടികള്‍ കെട്ടിടത്തിലേക്ക് ഇരച്ചുകയറി പേരുപറഞ്ഞ് ആളെ തിരക്കിക്കൊണ്ട് വെടിവെച്ചത്.
മൂന്നുപേരായിരുന്നു അക്രമിസംഘത്തില്‍. സംഘാംഗം എന്ന് സംശയിക്കുന്ന ഒരാള്‍ കീഴടങ്ങി. മറ്റുരണ്ടുപേരായ സഹോദരങ്ങള്‍ സെയ്ദ് കൗച്ചിയും ചെറിഫ് കൗച്ചിയും ദീവസങ്ങള്‍ നീണ്ട വേട്ടയ്‌കൊടുവില്‍ പൊലിസ് വെടിവെച്ചുകൊന്നു. ഇതിനിടയില്‍ ഒരു വനിത ഉള്‍പ്പെടെ രണ്ട് പൊലീസുകാരും മൂന്നാമതൊരു താവ്രവാദിയും നാലു ബന്ദികളും കൊല്ലപ്പെട്ടു. ചാര്‍ളി ഹെബ്‌ദേസിന്റെ ഓഫീസിനു സമീപം ജോലിചെയ്യവെ ആക്രമണത്തില്‍ പരുക്കേറ്റ് റോഡില്‍ വീണ അഹമ്മദ് മെറാബറ്റ് മുസ്ലീം പൊലീസുകാരന്‍ജീവനായി കേണപ്പോള്‍ അതുവകവയ്ക്കാതെ ഭീകരര്‍ വെടിവച്ചുകൊല്ലുകയായിരുന്നു. ട്രാഫിക് ജോലിയിലായിരുന്ന ക്ലാരിയ ജീന്‍-ഫിലിപ്പിയാണ് മരിച്ച പൊലീസുകാരി.
ഏറ്റവും ശക്തമായി അപലിക്കപ്പെടേണ്ട സംഭവമാണിത്. അനാദരവ് കാട്ടുന്ന ചാര്‍ളി ഹെബ്‌ദോയുടെ  കാര്‍ട്ടൂണിസ്റ്റുകളെ ശിക്ഷിക്കാന്‍ ലക്ഷമിട്ടുള്ള കിരാത നടപടി മാത്രമായിരുന്നില്ല ഈ ആക്രമണം. സ്വതന്ത്രമായ അഭിപ്രായ സ്വാതന്ത്ര്യത്തില്‍ നിന്നും മറ്റുള്ളവരെ പിന്തിരിപ്പിക്കാനും നിശബ്ദരാക്കാനും ഉദ്ദേശിച്ചുള്ളതുകൂടിയായിരുന്നു ഇതൊന്നുവേണം കരുതാന്‍. ചാര്‍ളി ഹെബ്‌ദോയ്ക്ക് വിശുദ്ധരോ, രാഷ്ട്രീയ നേതാക്കളോ, ജീവിത രീതികളോ, രാഷ്ട്രീയ വിശ്വാസപ്രമാണങ്ങളോ ഒന്നും ഉണ്ടായിരുന്നില്ല. ആക്ഷേപഹാസ്യത്തിന്റെ ആ കാര്‍ട്ടൂണ്‍ വരകളില്‍പ്പെടാത്തതൊന്നും ഉണ്ടായിരുന്നില്ല. ഹാസ്യത്തിന്റെ ചായം തേച്ച് ചിരിപ്പിച്ചും ചിന്തിപപ്പിച്ചും വിമര്‍ശനം അഴിച്ചുവിടുന്നതായിരുന്നു ചാര്‍ളി ഹെബ്‌ദോയുടെ രീതി.
രാഷ്ട്രീയത്തിന്, ജാതിമത താല്‍പ്പര്യങ്ങള്‍ക്ക് അതീതമായ അഭിപ്രായസ്വാതന്ത്ര്യ പ്രകടനമായിരുന്നു പത്രത്തിന്റേത്. ഇസ്ലാം മതമൗലികതയൊന്നും ഒരിക്കലും പത്രം കാര്യമാക്കിയിട്ടില്ല. തങ്ങളും സ്വതന്ത്രനിലപാടില്‍, വിമര്‍ശനത്തില്‍ അവര്‍ ഉറച്ചുനിന്നു. നിരവധി ഹാസ്യ കാര്‍ട്ടൂണുകള്‍ പ്രസിദ്ധീകരിക്കാറുള്ള മാഗസിന്‍ 2011ല്‍ പ്രവാചകന്‍ മുഹമദ് നബിയുടെ കാര്‍ട്ടൂണ്‍ വരച്ചത് വിവാദമായിരുന്നു. ഇതേ തുടര്‍ന്ന് ഈ സ്ഥാപനത്തില്‍ പെട്രോള്‍ ബോംബ് ആക്രമണം ഉണ്ടായി.
അക്രമണകാരികള്‍ യെമനിലെ അല്‍ ഖ്വൊയ്ദയിലെ കണ്ണികളാണ്. ഉത്തരവാദിത്വം അവര്‍ ഏറ്റെടുക്കുയും ചെയ്തിട്ടുണ്ട്. അഭിപ്രായ സ്വാതന്ത്ര്യത്തിന്റെ വായ് മൂടിക്കെട്ടുന്നതോടൊപ്പം അല്‍ ഖ്വൊയ്ദ ശ്രമിക്കുന്നത് ഫ്രാന്‍സിലും യൂറോപ് മുഴുവനായും മതപരമായ പുതിയൊരു ദ്രൂവീകരണത്തിനാണ്.
അല്‍ ഖ്വൊയ്ദ മുസ്ലീം യുവാക്കളെയാണ് റിക്രൂട്ട്‌മെന്റിനായി ഉറ്റുനോക്കുന്നത്. എന്നാല്‍ മിക്ക മുസ്ലീങ്ങള്‍ക്കും തീവ്രവാദത്തോട് താല്‍പ്പര്യമില്ല. എന്നുമാത്രമല്ല, രാഷ്ട്രീയത്തോടുപോലും താല്‍പ്പര്യം കാട്ടാത്ത മുസ്‌ളീം ജനസാമാന്യം വര്‍ധിച്ചുവരികയാണെന്ന് പല പഠനങ്ങളും വെളിപ്പെടുത്തുന്നുണ്ട്. 66 ദശലക്ഷം ജനസംഖ്യയുള്ള ഫ്രാന്‍സില്‍ 5 ദശലക്ഷത്തോളം മുസ്ലീം പാരമ്പര്യമുള്ളവരാണ്. ഇതില്‍ മൂന്നിലൊന്ന്, രണ്ടു ദശലക്ഷത്തിനു താഴെ, മാത്രമാണ് തങ്ങള്‍ക്ക് മതത്തില്‍ വിശ്വസമുണ്ടെന്ന് പറയുന്നത്.
ഒരു പക്ഷെ ലോകത്തെ ഏറ്റവും വലിയ മതേതര പാരമ്പര്യമുള്ള മുസ്ലീം ജനസമൂഹം ഫ്രാന്‍സിലാണ്. യുദ്ധാനന്തരകാലത്ത് തൊഴിലാളികളായി ഫ്രാന്‍സിലേക്ക് കുടിയേറിയവരാണ് മുസ്ലീങ്ങള്‍. ഇവര്‍ നിരക്ഷരരായിരുന്നു. എന്നാല്‍ ഇന്ന് ഫ്രാന്‍സിലെ മുസ്ലീങ്ങള്‍ വിദ്യാസമ്പന്നരും ഉന്നതശ്രേണികളില്‍ വിരജിക്കുന്നവരുമാണ്. മതവിശ്വാസികളാണെങ്കില്‍ തന്നെ ഫ്രാന്‍സിനെ മാതൃരാജ്യമായി കാണുന്നവരാണ്. അവരുടെ മാതസ്‌നേഹം അചഞ്ചലമാണെന്ന് പലവട്ടം തെളിയിച്ചിട്ടുള്ളതുമാണ്.
എലിയെപ്പോലെ ജീവിക്കുന്നതിനെക്കാള്‍ മരണമാണ് നല്ലതെന്ന് എപ്പോഴും പറയാറുള്ള എഡിറ്റര്‍ സ്റ്റീഫന്‍ ചര്‍ബോണിര്‍ അംഗരക്ഷകനായ പൊലീസ് ഓഫീസര്‍ക്കൊപ്പമാണ് മരണത്തെ പുല്‍കിയത്. അതാകണം ഇന്ന് ഫ്രാന്‍സിലാകെ ഇന്ന് ഉയരുന്ന മുദ്രാവാക്യത്തിനു പ്രചോദനമായതും. പതിനായിരങ്ങള്‍ പങ്കെടുത്ത അനുസ്മരണ റാലികളിലൊക്കെ ഒരു പ്ലക്കാര്‍ഡേ ഉയര്‍ന്നിരുന്നുള്ളു.-Je Suis Charlie (I am Charlie)''ഞാന്‍ ചാര്‍ളി.'' ഒരു ശരണമന്ത്രം പൊലെ അതിന്നും ഫ്രഞ്ച് ജനതയുടെ മനസിലാകെ പടരുന്നു.
ഒരു കുരുതികൊണ്ട് വായ് മൂടിക്കെട്ടാനാവില്ലെന്നാണ് ഇതു വിളിച്ചുപറയുന്നത്. ജനാനിധ്യപത്യത്തിനും അഭിപ്രായ സ്വാതന്ത്ര്യ അവകാശത്തിനും വേണ്ടിയുള്ള ശബ്ദം കൂടുതല്‍ ഉച്ചത്തില്‍ ഉയരും. ഒരു ഭീകര പ്രസ്ഥാനത്തിനും അതിനെ തച്ചുടയ്ക്കാനാവില്ല.
comments powered by Disqus. comments powered by Disqus
എന്‍ ഇ ബാലറാമിന്റെ ജീവിതത്തിലെ ഏറെ അറിയാത്തൊരേട്
കലാം ആധുനിക ഇന്ത്യയുടെ പ്രതിരൂപം
ജന്മദേശം നഷ്ടപ്പെട്ട ഒരു സമൂഹം
വികസനം, അത് മര്‍ത്യമനസിന്‍ അതിരില്‍ നിന്ന്
ജയകാന്തന്‍: സാധാരണ കഥാപാത്രങ്ങളും അസാധാരണ കഥകളും
ഒരു നാടു കേഴുന്നു; ഒരു ഓഫീസര്‍ക്കായി
ബക്കിങ്ഹാം കൊട്ടാരത്തിനു തലവേദനയായി ലൈംഗീകാപവാദം
ഐഎസില്‍ നിന്നും രക്ഷപ്പെട്ട കുട്ടിപ്പടയാളികള്‍
യുഎസ്, ക്യുബ ബന്ധങ്ങളിലെ വഴിത്തിരിവ്
ദുബൈ ഒരുങ്ങുന്നു വിമാനത്താവള വിസ്മയത്തിന്
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
All rights Reserved 2017 © Kerala Malar